Document ID: 31995D0344

KOMISSION PÄÄTÖS,
tehty 3 päivänä elokuuta 1995,
polkumyyntimenettelyn päättämisestä Liettuasta peräisin olevan ammoniumnitraatin tuonnissa (95/344/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumista koskevan 22 päivänä joulukuuta 1994 annetun neuvoston asetuksen (EY) N:o 3283/94 (1), sellaisena kuin se on viimeksi muutettuna asetuksella (EY) N:o 1251/95 (2), ja erityisesti sen 23 artiklan,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista peräisin tapahtuvalta tuonnilta suojautumista koskevan 11 päivänä heinäkuuta 1988 annetun neuvoston asetuksen (ETY) N:o 2423/88 (3), sellaisena kuin se on viimeksi muutettuna asetuksella (EY) N:o 522/94 (4), ja erityisesti sen 9 artiklan,
on kuullut neuvoa-antavaa komiteaa asiasta,
sekä katsoo, että
A. MENETTELY
(1) Kesäkuussa 1994 komissio ilmoitti Euroopan yhteisöjen virallisessa lehdessä julkaistussa tiedonannossa (5) aloittavansa polkumyyntimenettelyn Liettuasta ja Venäjältä peräisin olevan ammoniumnitraatin tuonnissa yhteisöön ja pani tutkimuksen vireille.
(2) Niiden tuottajien puolesta, joiden ammoniumnitraatin yhteistuotannon väitettiin edustavan suurinta osaa yhteisön tuotannosta, Euroopan lannoitevalmistajien yhdistys EFMA (European Fertilizer Manufacturer Association) teki valituksen, joka johti menettelyn aloittamiseen.
(3) Valitus sisälsi todisteita tämän Liettuasta ja Venäjältä peräisin olevan tuotteen polkumyynnistä ja siitä aiheutuvasta aineellisesta vahingosta, ja niitä pidettiin riittävinä menettelyn aloittamiseksi.
(4) Komissio on ilmoittanut tästä virallisesti tuottajille, viejille ja tuojille, joita asia tunnetusti koskee, sekä viejämaiden edustajille ja valituksen tekijälle ja on antanut niille osapuolille, joita asia välittömästi koskee, mahdollisuuden ilmoittaa näkökannoistaan kirjallisesti tai pyytää tulla kuulluksi.
(5) Useat osapuolet, mukaan lukien Liettuan viranomaiset ja ainoa liettualainen viejä, ilmoittivat näkökannoistaan kirjallisesti ja pyysivät tulla kuulluiksi; kuuleminen myönnettiin kaikille sitä pyytäneille.
(6) Komissio etsi ja tarkisti kaikki tarpeellisina pitämänsä tiedot polkumyynnin ja vahingon määrittämistä varten.
(7) Polkumyyntiä koskeva tutkimus käsitti 1 päivän huhtikuuta 1993 ja 31 päivän maaliskuuta 1994 välisen ajanjakson ("tutkimusajanjakso").
(8) Komissio jatkoi kaiken lopullisia päätelmiänsä varten tarpeellisina pitämiensä tietojen etsintää. Osapuolille on ilmoitettu keskeiset tosiasiat ja huomiot, joiden perusteella on päätetty päättää Liettuasta peräisin olevaa tuontia koskeva menettely. Niille on myönnetty määräaika, jonka kuluessa ne voivat esittää huomautuksia näiden tiedoksiantojen osalta.
B. LIETTUASTA PERÄISIN OLEVAA TUONTIA KOSKEVAN MENETTELYN PÄÄTTÄMINEN
(9) Liettuasta peräisin olevan ammoniumnitraatin tuontia koskevassa tutkimuksessa on paljastunut, että vaikka kyseinen tuonti tapahtui polkumyyntinä, se ei aineellisesti vahingoittanut yhteisön teollisuutta.
(10) Syyt tähän päätelmään on esitetty lopullisen polkumyyntitullin käyttöön ottamisesta Venäjältä peräisin olevan ammoniumnitraatin tuonnissa annetun neuvoston asetuksen (EY) N:o 2022/95 (6) johdanto-osan 62-67 ja 73-76 kappaleessa.
(11) Näissä olosuhteissa päätellään, että suojatoimenpiteet Liettuasta peräisin olevaa tuontia vastaan ovat tarpeettomia ja että kyseistä tuontia koskeva menettely on päätettävä asetuksen (ETY) N:o 2423/88 9 artiklan 1 kohdan mukaisesti.
(12) Neuvoa-antavassa komiteassa ei esitetty vastalauseita Liettuasta peräisin olevan ammoniumnitraatin tuontia koskevan menettelyn päättämiselle.
ON PÄÄTTÄNYT SEURAAVAA:
Ainoa artikla
Päätetään Liettuasta peräisin olevaa ammoniumnitraatin tuontia koskeva polkumyyntimenettely.
Tehty Brysselissä 3 päivänä elokuuta 1995.

Labels: 4
19
18
6